  Виталий Пронин Кызьы ивортэ Россиысь МЧС-лэн Удмурт Республикая Валтӥсь управлениезлэн пресс-службаез, туэ тудву вӧлскоз 10-тӥ-20-тӥ апреле. Та вакытлы али ик дасяськоно ни. Кошкись вуосты дыраз ӧд кыры ке, 24 гуртъёс, машинаен ветлон 21 выжъёс, поездэн ортчон 7 выжъёс ву улэ кыльыны быгатозы. Кышкыт учыръёсты алон вылысь калык пӧлын валэктон уж нуиське, нимысьтыз тренировкаос ортчытъясько. Март толэзьлэн кыкетӥ ӝыныяз шаерысьтымы шуръёс вылысь йӧэз пуштытъяны кутскозы. Пусйыны кулэ, бадӟым тудву вуон вакытэ ужаны дась 9 сюрс 736 адямиос, 906 машинаос, 595 нимысьтыз техника, 11 беспилотникъёс, 188 пыжъёс. Валентина Емельянова Фото: ПСС УР  